Darul Islam di Acèh

Prang DI/TII di Acèh bicah bak 20 uroë buleuën Sikureuëng thôn 1953. Geupeuphôn prang nyan ngon saboh haba penyata nibak Teungku Daud Beureu'éh nyang neupeunyata kateudong saboh peumeurèntah Darul Islam di Acèh nyang jeuët keu saboh neugara neuweuëk nibak "Neugara Islam Indônèsia" (NII) di meuyub Imeum Rayeuk NII S.M. Kartosuwirjo.

Teungku Daud Beureu'éh nakeuh sidroë peumimpin Acèh 'oh lheuëh masa Revolusi Meurdèka Indônesia. Pangkat gobnyan nakeuh sidroë Jeundran Mayor (tituler). Gobnyan neumat kuwasa gubernur militè di Acèh bak watèe jigisa keuduwa go teuntra Beulanda u Indônèsia.

Tarèh 
Punca karu Darul Islam atawa DI.TII Acèh nyan nakeuh meupadum boh seubab. Seubab nyang brat that lé peumeurèntah di Jakarta ka jipeugadoh provinsi Acèh ngon jipeusaho bak provinsi Sumatra Utara di Mèdan. Seubab la'én nakeuh keuneuk peudong hukôm Syari'ah di Acèh nyang meusaban ngon hukôm bak agama Islam .

Seubab nyan keuh lé Teungku Daud Beureu'éh ka neupeugrak saboh aseuka meuseunjata seureuta geubantu ngon buët siyasat. Ngon laju jeuët keu prang raya ban saboh nanggroë Acèh antara ureuëng DI/TII geulawan teuntra (TNI) ngon peulisi Indônèsia. Lam prang nyan ureuëng DI/TII meuhasé geukuwasa teumpat-teumpat peunténg di Acèh seuretuta meuhasé cit geuduëk bak padum-padum boh banda rayeuëk di Acèh.

Dudoë lheëh jikirém beunantu teuntra dari Sumatra Utara ngon Sumatra Teungoh, meubarô keuh ureuëng DI/TII meuhahasé jipeuwèh keudéh u glé. Lé Teungku Daud Beureu'éh ngon teuntra gobnyan geusambông prang nyan sampoë meuhasé saboh duëk pakat meusiyasat antara duwa boh pihak nyang sitrèe meusitrèe nyan. Duëk pakat atawa musyawarah nyan geupeunan "Musyawarah Kerukunan Rakyat Aceh" di Kutaraja bak buleuën Duwa blah thôn 1962.

Garéh Watèe 
Teunuléh bideuëng nyoë geukeumeung peupanyang lom

Ureuëng-ureuëng rayeuk Darul Islam Acèh 
Geurakan Darul Islam di Acèh sugohlom jeuët keu prang rayeuëk ka leubèh awai geudukông lé padum-padum droë ureuëng rayeuëk bak di Acèh. Mandum ureuëng nyan bak kri meusambông cit ngon peujuangan meuseunjata nyang leubèh awai. Kawôm nyan peureuté peujuang masa tiyeuëp Beulanda nyang that keuciwa neuh seubab han trôh hajat ban lagè neumeujuang dilèe. Ramèe that ureuëng nyang rôh lam geurakan nyan nakeuh peujabat-peujabat peunténg lam peumeurèntah sipil ngon militè Indônèsia di Acèh.

Ureuëng-ureuëng peunténg lam geurakan nyan nakeuh lagèe  :
 Teungku Daud Beureu'éh.
 Hasan Saleh gobnyan sidroë Panglima Rayeuek DI/TII, seugolom nyan gobnyan nakeuh sidroë Kapten lam Teuntra Nasional Indônèsia.
 Hasan Ali seugohlom nyan gobnyan neumat pangkat Ulèe Jaksa Wilayah Acèh.
 Teungku Amir Husén Al-Mudjahid gobnyan Keutuha Parlemen (DPR) geurakan Darul Islam Acèh.
 Teungku Syèh Abdul Hamid atawa Ayah Hamid Waki Keutuha Parlemen, seugohlom nyan gobnyan nakeuh sidroë anggèta DPR seureuta Ulèe Jawatan Agama Acèh Barôh. Gobnyan nyoë nacit tom jeuët keu peumimpin delegasi Indônèsia u tanoh suci Mekkah.
 Kolonel Husén Yusuf gobnyan nakeuh meuntroë peutheuen droë lam DI/TII.
 T.A. Hasan meuntroë pèng, seugohlom nyan gobnyan neumat pangkat Bupati di Acèh Pidië.
 Teungku Haji Abu Bakar gobnyan sidroë anggèta majeulih syura DI/TII. Gobnyan nakeuh sidroë sèedaga dari da'irah Bireuën.
 Ibrahim Saleh gobnyan nakeuh sidroë Kumandan Kompi di Sidikalang nyang neutamong lam DI/TII meuseureuta ngon neubapluëng teuntra ngon seunjata.
 Abdul Gani Mutiara Meuntroë Propaganda DI/TII.
 Teungku Ilyas Leubèe Panglima Wilayah DI/TII di Acèh Teungoh.
 Ngon la'én-la'én.

Keujadian-keujadian rayek 
 Haba Peunyata Darul Islam Acèh bak 20 uroë buleuën Sikureuëng thôn 1953.
 Seumupoh ureuëng gampông di Gampông Keudèe Kruëng, Kuta Makmur, Acèh Barôh. 7 uroë buleuën Siplôh thôn 1953.
 Seumupoh ureuëng gampông di Gampông Pulôt, Leupung, Acèh Rayek. 26 uroë buleuën Duwa thôn 1956.
 Seumupoh ureuëng gampông di Gampông Cot Jeumpa, Lhong, Acèh Rayek, bak lheuëh keujadian di Pulôt.
 Seumupoh ureuëng gampông di Gampông Paya Deumam, Simpang Ulim, Acèh Timu, bak 22 uroë buleuën Lhèe thôn 1956.
 Musyawarah Kerukunan Rakyat Aceh" di Kutaraja bak buleuën Duwa blah thôn 1962.

Ne

Neubeuët u keuë 
 
 Geulanggang. A.H (1956) Rahasia pemberontakan Atjeh dan kegagalan politik Mr. S.M. Amin publisher: Pustaka Murnihati (Kutaradja), 1956
 Staf Umum I Tentara dan Territorium Bukit Barisan (1956) Memorandum tentang Peristiwa Pemberontakan DI TII di Atjeh seunurat nibak Staf Umum I Tentara & Ter. I Bukit Barisan (Medan), 1956.
 Sastroamidjojo, Ali (1953) Keterangan Pemerintah tentang peristiwa Daud Beureuh : [diutjapkan dalam rapat pleno terbuka Dewan Perwakilan Rakjat Republik Indonesia tanggal 28 Oktober 1953] ; Djawaban Pemerintah [atas pemandangan umum Dewan Perwakilan Rakjat mengenai keterangan Pemerintah] tentang peristiwa Daud Beureuh : [diutjapkan oleh Perdana Menteri dalam rapat pleno terbuka Dewan Perwakilan Rakjat tanggal 2 Nopember 1953] / [Ali Sastroamidjojo] Ali Sastroamidjojo, Kementerian Penerangan (Jakarta), 1953
 Amin, S.M (1956) Disekitar peristiwa berdarah di Atjeh S.M. Amin, Penerbit Soroengan (Jakarta), 1956
 Ibrahimy, M. Nur el , Teungku Muhammad Daud Beureueh : peranannya dalam pergolakan di Aceh / M. Nur el Ibrahimy, Gunung Agung (Jakarta), 1982